PR:28 år efter Tjernobyl stiger antallet af ofre stadig

pressemeddelelse Mandag, 28 april, 2014 - Til øjeblikkelig offentliggørelse -

28 år efter Tjernobyl stiger antallet af ofre stadig

Atomkraftulykker har langvarige konsekvenser og høje omkostninger
UKRAINE/EUROPA/ØSTERSØEN - Denne lørdag, d. 26. april, fandt en række mindehøjtideligheder og protester sted forskellige steder i Europa i forbindelse med 28-årsdagen for Tjernobylulykken i 1986. Selvom det er næsten 3 årtier siden at Tjernobyls fjerde reaktor eksploderede og ændrede tusinde af menneskers liv uigenkaldeligt, bliver antallet af ofre stadig ved med at vokse. Ifølge informationer fra Helsingforskommissionen (HELCOM) er effekten af Tjernobylulykken en af hovedårsagerne til, at Østersøen er det mest radioaktive vandområde i verden.

Imens et netværk af berørte organisationer opfordrede til en tredje europæisk aktionsuge, ”For en fremtid efter Tjernobyl og Fukushima”, fandt demonstrationer og aktioner sted i adskillige hovedstader og mange andre byer. I den sammenhæng blev oplæg og samtaler med ofre fra Tjernobyl afholdt i Østrig, Hviderusland, Tyskland, Polen og Ukraine. Et overblik over mindehøjtideligheder og andre relaterede begivenheder er samlet på the Nuclear Heritage Network hjemmeside: http://www.nuclear-heritage.net/index.php/Chernobyl_Disaster_Remembrance_2014

Som et resultat af eksplosionen i den fjerde reaktor på Tjernobyl atomkraftværk i Ukraine blev stråling først spredt via en sky af radioaktivt materiale. Der blev ikke blot målt forurening i Nord og Syd Europa, men også i Canada, Japan og USA. Efterfølgende blev strålingen også spredt via dyr det lykkedes at flygte fra det forurenede område. Endeligt blev der også spredt stråling gennem produkter taget fra den forurenede zone. Selv børn der bliver født nu til dags og vokser op i de påvirkede områder oplever alvorlige lidelser, som følge af den forgiftede føde de indtager.

Den uafhængige organisation for berørte læger, International Physicians for the Prevention of Nuclear War (IPPNW), har opgjort antallet af personer udsat for radioaktiv stråling som følge af Tjernobylkatastrofen til at være omkring 830.000 døde, 350.000 evakuerede, 8.300.000 indbyggere i de mest berørte områder i Rusland, Ukraine og Hviderusland og 600.000.000 europæiske indbyggere bosat i mindre forurenede regioner i Europa. For de fleste af de afledte sundhedsmæssige konsekvenser fra katastrofen kan man ikke bevise en direkte sammenhæng på grund af disse lidelsers natur. Eksempler på statistisk signifikant relaterede sygdomme er leukæmi, kræft i skjoldbruskkirtel, brystkræft og flere andre typer af kræft, hjernetumorer, genetiske misdannelser, dødfødsler, hjerne dysfunktioner, øget aldring og psykiske lidelser. Her skal det nævnes at mange former for kræft har en latensperiode på 25-30 år, og en stigning i antallet af disse sygdomme må derfor forventes.

"Tjernobyl lærte os at selv årtier efter en atomkatastrofe, opstår nye tilfælde af sygdomme stadig, og store områder vedbliver at være for forurenede til beboelse,” Siger den tyske anti-atomkraft organisator Hanna Poddig. "Millioner af mennesker er påvirkede af atomkatastrofen, hundrede tusinder oplevede alvorlige sygdomme. Østersøen, som blot en specifik region påvirket af strålingen fra Tjernobyl, er stadig i dag mere radioaktiv end andre vandområder i verden har HELCOM videnskabsfolk offentliggjort. Vi kan ikke bare vente på at den næste atomkatastrofe sker – alle atomkraftinstallationer skal omgående lukkes ned på verdensplan!”

Tjernobylkatastrofen er også en af hovedårsagerne til at Østersøen er det mest radioaktive vandområde i verden. Den radioaktive sky fra Tjernobylkatastrofen i 1986 flyttede sig med luftstrømme direkte mod Østersøen, hvor nedfald blev deponeret ujævnt i hele Østersøområdet. Mere nedfald blev deponeret i Østersøen end i nogen andre have såsom Sortehavet, Middelhavet, Nordsøen eller Nordøst Atlanten.

Årsdagen for Tjernobylkatastrofen danner også grundlag for, at anti-atomkraft organisatorer fra Østersøregionen og andre regioner mødes. I morgen finder ”the 2014 European Anti-nuclear Forum” med titlen "Economic Limits of the Nuclear Power Industry" sted i Prag, Tjekkiet. Internationale eksperter vil diskutere emner såsom energiindustrien i 2030, fremtiden for atomkraft, sammenligning af risikovurderinger for investeringer i kul-, atom- og gaskraftværker og økonomiske risici ved konstruktionen af atomkraftværker i Tjekkiet. Flere detaljer om konferencen: http://www.nec2014.eu

I næste uge, fra d. 5-11 maj, finder det fjerde arbejdsmøde for projektet "Atomic Threats In The Baltic Sea Region" sted i Döbeln, Tyskland. Det er en mulighed for at blive involveret i netværket/projektet, at fortsætte projektaktiviteter, at melde sig til opgaver og for at netværke med andre aktivister. Flere informationer om projektet: http://atomicbaltic.nuclear-heritage.net

Til journalister og redaktører: Du er velkommen til at kontakte os, hvis du har spørgsmål, for interviews eller baggrundsinformation og for at anmode om fotomateriale fra anti-atomkraftaktioner i Østersøregionen via fastnet telefon +49 3431 5894177 eller per e-mail til [mailto:mediaATnuclear-heritageDOTnet media AT nuclear-heritage DOT net].

Medie Kontaktpersoner:
 * Hanna Poddig, Tyskland +49 175 9767027, [mailto:hannaATcontratomDOTde hanna AT contratom DOT de]
 * Kristine Ceirane, Letland [mailto:kristinATnuclear-heritageDOTnet kristin AT nuclear-heritage DOT net]
 * Marcin Harembski, Polen [mailto:translocalATo2DOTpl translocal AT o2 DOT pl]

-- Nuclear Heritage Network Am Bärental 6 D-04720 Döbeln GERMANY

website: http://nuclear-heritage.net email: [mailto:contactATnuclear-heritageDOTnet contact AT nuclear-heritage DOT net]

phone: +49 3431 5894177

Skype: projekthaus.mannsdorf (available only during office hours)

Jabber/XMPP: network.office - domain: jabber.ccc.de (available only during office hours)

opening hours: Wednesdays at 2-4 PM CET

This media release has been provided by the "Nuclear Heritage Network". It is an international network of anti-nuclear activists. This informal alliance supports the worldwide anti-nuclear work. The Nuclear Heritage Network is no label, has no standard opinion and no representatives. All activists of the network speak for themselves or for the groups they represent.